CELEX: 32012R0696
Language: hu
Date: 2012-07-25 00:00:00
Title: A Bizottság 696/2012/EU végrehajtási rendelete ( 2012. július 25. ) egyes áruk Kombinált Nómenklatúra szerinti besorolásáról

31.7.2012   
            
            
               HU
            
            
               Az Európai Unió Hivatalos Lapja
            
            
               L 203/30
            
         A BIZOTTSÁG 696/2012/EU VÉGREHAJTÁSI RENDELETE
   (2012. július 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 25-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Talpbetét, amely egy rugalmas, kettéágazó hajlított acéllemezből és egy különböző anyagokból készített, cserélhető párnarészből áll.
                  A talpbetétet a felhasználó talplenyomatának és testsúlyának megfelelően állítják össze.
                  A talpbetétet a lábfejre és a test egészére nehezedő terhelés csökkentésére szánták. A talpbetét hárompontos tartórendszerét úgy tervezték, hogy az megtámasztja, mozgatja és erősíti az ízületeket, az ínakat és az izmokat. Ütéscsillapító hatású, a testsúlyt egyenletesen osztja el a lábfej egészén, és mérsékelheti a meglévő bokasüllyedés káros hatásait. A párnázott rész masszírozza a talpat.
                  
                      (1) Lásd a képet.
               
               
                  6406 90 50
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 6406, a 6406 90 és a 6406 90 50 KN-kód szövegezése határozza meg.
                  A talpbetétet nem ortopédiai problémák kezelésére szánták, mivel nem kifejezetten valamilyen rendellenesség korrigálására szolgál, hanem arra, hogy növelje a lábfej és a test kényelmét, és enyhítse a fennálló rendellenességek negatív hatásait (lásd még a 90. árucsoporthoz tartozó megjegyzés 6. pontját).
                  Következésképpen ortopédiai készülékként a 9021 vtsz. alá történő besorolása kizárt.
                  A talpbetétet ezért kivehető talpbetétként a 6406 90 50 KN-kód alá kell besorolni.
               
            
         
      
         (1)  A kép csupán tájékoztató jellegű.